അഫ്ഗാനില് ഐപിഎല് സംപ്രേക്ഷണം നിരോധിച്ച് താലിബാന് അഫ്ഗാനിസ്ഥാന് പിടിച്ചെടുത്ത ശേഷം താലിബാന് നിരവധി നിയന്ത്രണങ്ങളാണ് കൊണ്ടുവരുന്നത്. അഫ്ഗാനിസ്ഥാനില് ഐപിഎല് ക്രിക്കറ്റിനും വിലക്കേര്പ്പെടുത്തിയിരിക്കുകയാണ് താലിബാന്. ഐപിഎല് സംപ്രേക്ഷണം രാജ്യത്ത് വേണ്ട എന്നാണ് താലിബാന് തീരുമാനം. അനിസ്ലാമികമായ പലതും ഐപിഎലില് കാണുന്നു, ചിയര് ഗേള്സിന്റെ നൃത്തവും മത്സരം കാണാനെത്തുന്നവര് മുടി പുറത്തുകാണിക്കുന്നതുമെല്ലാം നിരോധനത്തിന് കാരണമായി താലിബാന് ചൂണ്ടികാണിക്കപ്പെടുന്നു. അഫ്ഗാന് ക്രിക്കറ്റ് ബോര്ഡ് മുന് മീഡിയ മാനേജരും മാധ്യമ പ്രവര്ത്തകനുമായ ഇബ്രാഹിം മൊമദ് നിരോധനത്തിന് കാരണം ട്വീറ്റ് ചെയ്തിരുന്നു. വനിതാ ക്രിക്കറ്റ് ടീമിന് താലിബാന് വിലക്കേര്പ്പെടുത്തിയിരുന്നു. അതില് പ്രതിഷേധിച്ച് ക്രിക്കറ്റ് ഓസ്ട്രേലിയ പരമ്ബരയില് നിന്ന് പിന്മാറുകയും ചെയ്തു. അഫ്ഗാന് താരങ്ങളായ റാഷിദ് ഖാന്, മുഹമ്മദ് നബി, മുജീബുര് റഹ്മാന് എന്നിവര് ഐപിഎല്ന്റെ ഭാഗമാണ്. Story Highlight: ipl wont accept afghanistansaysantiislamiccontent